**ТЕХНИЧЕСКИ СПЕЦИФИКАЦИИ – ТЕХНИЧЕСКО ЗАДАНИЕ**

**за обект: „Проектиране основен ремонт на Общински пазар УПИ-I-пазар кв. 129 гр. Пещера“**

Обектът е Четвърта категория спрямо ЗАКОНА ЗА УСТРОЙСТВО НА ТЕРИТОРИЯТА (в сила от 31.03.2001 г.) и НАРЕДБА № 1 ОТ 30 ЮЛИ 2003 Г. ЗА НОМЕНКЛАТУРАТА НА ВИДОВЕТЕ СТРОЕЖИ (Издадена от Министерството на регионалното развитие и благоустройството, Обн. ДВ. бр.72 от 15 Август 2003г.).

**Описание на обекта:**

Общинският ПАЗАР на гр. Пещера е изграден преди повече от 50 години и във времето са му правени частични ремонти в зависимост от инвестиционните възможности на Общината. През последните 15 години сериозен ремонт на сградите на Общинския пазар, металните конструкции под които се осъществява търговията на открито, както и на обслужващите площи /улични настилки, алейни настилки и тротоари/ не е правен. Правени са ремонти на покривите и боядисване на съществуващите метални конструкции, но тези ремонти попадат в графата - текущи ремонтни.

Настъпило е време за РЕМОНТ, ОСЪВРЕМЕНЯВАНЕ, РЕНОВИРАНЕ и БЛАГОУСТРОЯВАНЕ на цялата територия на Градския ПАЗАР, включваща в себе си благоустрояване и реновиране на всички настилки на територията на пазара, Естетизация на съществуващите метални конструкции и създаване на нови възможности за търговия на открито.

Работния проект ще бъде с Разгъната Застроена Площ около 600 м2.

**Проектно предложение:**

1. „Проектиране основен ремонт на Общински пазар УПИ-I-пазар кв. 129 гр. Пещера“, включващ в себе си:

* Благоустрояване и реновиране на всички настилки на територията на пазара,
* Естетизация на съществуващите метални конструкции както и подмяна на покрива им.
* Приобщаване на павилионите в северната част на ПАЗАРА

Изготвяне на работен проект се изработва от екип от правоспособни проектанти.

Работните проекти да бъдат изготвени в съответствие със ЗУТ, Наредба № 4 от 2001 г. за обхвата и съдържанието на инвестиционните проекти. Проектите да бъдат придружени с подробни количествени сметки по приложимите части.

Проектът да бъде надлежно съгласуван с всички експлоатационни дружества и други съгласувателни органи и одобрен от главния архитект на Общината и да бъде издадено разрешение за строеж.

В обяснителните записки проектантите подробно да опишат необходимите изходни данни, дейности, технико-икономически показатели, спецификация на предвидените за влагане строителни продукти (материали, изделия, комплекти и системи) с технически изисквания към тях в съответствие с действащи норми и стандарти и технология на изпълнение, количествени сметки. Работният проект да се изработи в обхват и съдържание съгласно изискванията на Наредба № 4 от 2001 г. за обхвата и съдържанието на инвестиционните проекти.

С работния проект:

1. се изясняват конкретните проектни решения в степен, осигуряваща възможност за цялостно изпълнение на предвидените видове СМР;

2. се осигурява съответствието на проектните решения с изискванията към строежите по чл. 169 от ЗУТ.

Работният проект за обновяване да е в следния обхват:

1. Част АРХИТЕКТУРА

* Да се изготви обяснителна записка, която ще пояснява предлаганите проектни решения, във връзка и в съответствие с изходните данни и да съдържа информация за необходимите строителни продукти с технически изисквания към тях в съответствие с действащи норми и стандарти (материали, изделия, комплекти) за изпълнение на СМР и начина на тяхната обработка, полагане и/или монтаж.
* Да се изготвят разпределение, план на покрив (покривни линии) и др. при необходимост - М1:50.
* Да се изготвят характерни вертикални разрези на сградата - М1:50.
* Да се изготвят фасади - графично и цветово решение за оформяне фасадите на обекта след изпълнение на предвидената допълнителна фасадна топлоизолация – М 1:100.
* Да се изготви количествена сметка за проектната част. Да се систематизира и изготви единна количествена сметка за обекта по всички части.

2. Част КОНСТРУКТИВНА / КОНСТРУКТИВНО СТАНОВИЩЕ

* Да се изготви обяснителна записка, съдържаща подробна информация относно предвидените в работния проект СМР и тяхното влияние върху конструкцията на сградата във връзка с допълнителното натоварване и сеизмичната осигуреност на сградата. Към записката да се приложи спецификация на предвидените за влагане строителни продукти (материали, изделия) по част конструктивна (ако е приложимо) с технически изисквания към тях в съответствие с действащи норми и стандарти.
* Да се изготви необходимите графични части, вкл. детайли за изпълнение.
* Проектът да доказва носещата и сеизмичната осигуреност на сградата.
* Да се изготви количествена сметка за проектната част.

3. Част ЕЛЕКТРО /Осветление/

* Да се изготви обяснителна записка, която да съдържа описание на възприетите технически решения и спецификация на предвидените за влагане строителни продукти (материали, изделия) по част електро с технически изисквания към тях в съответствие с действащи норми и стандарти.
* Да се изготви необходимата графична част, вкл. детайли за изпълнение.
* Да се изготви количествена сметка за проектната част.
* Да се изготви количествена сметка за проектната част.

4. Част ГЕОДЕЗИЯ / Геодезическо заснемане и проект за ВЕРТИКАЛНА ПЛАНИРОВКА

* Да се направи подробно геодезическо заснемане.
* Да се изготви проект за Вертикална планировка, съобразен с предложеното архитектурно решение.
* Да се дадат типови детайли за реализирането на проекта за Вертикална планировка.

Да се изготви количествена сметка за проектната част.

5. Част ПОЖАРНА БЕЗОПАСНОСТ

* Да се изготви проект с обхват и съдържание, определени съгласно Наредба № 1з-1971 от 2009 г. за строително-технически правила и норми за осигуряване на безопасност при пожар и „Наредба за изменение и допълнение на Наредба № Із-1971 от 2009 г. за строително-технически правила и норми за осигуряване на безопасност при пожар“/обн. Д.В.бр.2/08.01.2016г./ съобразно категорията на сградата, който да съдържа обяснителна записка и графична част.
* Проектът да осигурява привеждане на сградата в съответствие с действащите норми за предотвратяване на пожарна опасност.
* Да се изготви количествена сметка за проектната част.

6. Част ПБЗ

* Да се изработи проект с обхват и съдържание, определени съгласно Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи.
* Проектът да съдържа обяснителна записка и необходимата графична част.

7. Част ПУСО

* Да се изготви проект с обхват и съдържание, съгласно чл. 4 и 5 от Наредбата за управление на строителните отпадъци и за влагане на рециклирани строителни материали, приета с ПМС № 277 от 2012 г.
* Да се изготвят необходимите приложения и текстова част към проектната част.

8. Част СМЕТНА ДОКУМЕНТАЦИЯ

* По всички части на проектната документация, в т.ч. количествени сметки за видовете СМР, както и с опис на видовете и количествата СМР, които спадат към всеки обобщен вид СМР, съгласно препоръките за задължителните СМР в техническите паспорти и енергийните обследвания за обектите. Да се представят отделни количествени и количествено-стойностни сметки за първи и втори етап.

Предвидените в инвестиционния проект интервенции по сградите, да включват:

В инвестиционния проект да се предвидят продукти (материали и изделия, които съответстват на техническите спецификации на действащите в Р България нормативни актове. Продуктите трябва да имат оценено съответствие със съществените изисквания определени в Закона за техническите изисквания към продуктите (ЗТИП). Предложените продукти и материали за енергийното обновяване ( топлоизолационни системи, дограми и др.) да са с технически характеристики, съответни на заложените в Обследването за енергийна ефективност за всяка конкретна сграда.

Обемът и съдържанието на документацията и приложените към нея записки и детайли, да бъдат достатъчни за изпълнение на обновителните дейности по обекта.

Проектно-сметната документация да бъде изработена, подписана и съгласувана от проектантите от екипа, с правоспособност да изработват съответните части, съгласно Законите за камарата на архитектите и инженерите в инвестиционното проектиране, като същото се доказва със заверени копия от валидни удостоверения за правоспособност.

Всички проектни части да се подпишат от Възложителя, а частите по чл. 142, ал. 10 от ЗУТ - и от лицето, упражняващо технически контрол в проектирането.